**LIKOVI:**

* DJEVOJČICA
* PRVO STABLO
* DRUGO STABLO
* MEDO
* CVIJET

(*Djevojčica u laganoj odjeći, ali s čizmama, kapom, šalom i rukavicama nešto traži po pozornici. Zaviruje na sve strane.)*

**DJEVOJČICA**: Ma, gdje li je samo nestala? Gdje se ona skrila? Mama mi je pričala da je još prije par godina ovdje redovito bila.

(*Djevojčica dolazi do djece-stabala. Oni na sebi imaju lišće. Tužni su, bezvoljni i grane su im obješene.)*

**DJEVOJČICA**: Jeste li je vi vidjeli? Vi biste morali znati! Ona vam svake godine san i mir mora dati.

(*Stabla se polagano pokreću i trepere lišćem. Nekako su troma.)*

**PRVO STABLO**: Ove godine je nema, vidjeli je nismo. Čak smo je zvali da žurno dođe i poslali joj pismo.

**DRUGO STABLO**: Ali ništa! Odgovora niotkuda. Ovo je stvarno godina neka luda!

*(Djevojčica nastavlja potragu, a stabla izgledaju još umornije. Pojavljuje se MEDO. Rasteže se, trlja oči, mumlja, nervozno se valja po podu, a onda ustaje. Djevojčica mu prilazi, gleda ga, a onda opet nešto traži.)*

**MEDO**: Što to tražiš, djevojčice? Što te muči tako? Vidim da si zabrinuta i da nešto želiš jako!

*(Medo zijeva, proteže se.)*

**DJEVOJČICA:** Nigdje je ne mogu naći. Ne znam dal' je više ima?! Htjela bih ja znati samo, je li i gdje stigla zima?
U mom domu sve je spremno; čizme, kaput, čak i sanjke. Sve te priče o toj zimi čine mi se kao bajke.

**MEDO**: I meni je nešto čudno. Još mi nešto spavat' ne da. Moja glava sama pada, moje oko jedva gleda.
Al' ne mogu na spavanje na toplini ovoj poći. Još se nadam da će zima uskoro nam ipak doći.

**DJEVOJČICA**: Pođi samnom pa je traži!

**MEDO:** Hajde, idem! Ležanje me samo draži!

(*Pojavljuje se dijete – cvjetić. Ima mali kišobran posut cvjetićima. Dijete čuči pa se polagano diže. Malo otvori kišobran, oprezno se okreće oko sebe pa ga brzo zatvara i ponovno čučne, kao da se od nečega skriva. Medo i djevojčica radoznalo ga obilaze.)*

**DJEVOJČICA**: Možda o tom znade nešto ovaj cvijetak tu u travi? Možda su mu prišapnule ptice, travke, bube, mravi...

**MEDO**: *(Staje ljut pred cvjetić. Brunda.)*Reci, mali, po istini sada nama sve što znaš. Zašto sada ti si plašljiv, od koga se ti skrivaš?

(*Cvjetić se najprije skriva čučeći iza kišobrana, a zatim ustaje, bojažljivo se vrti u krug i pomalo se pojavljuje iza kišobrana.)*

**CVJETIĆ:** Jako dugo ja već čekam. Čučim, sjedim ispod trave. Prijatelji moji mali već odavno digli glave. Nitko ne zna, ne govori, hoće li nam zima stići. Jadan, malen, više ne znam mogu li već glavu dići.

(*Ponovno se bojažljivo okreće oko sebe i zatim čučne s kišobranom iznad sebe.)*

**MEDO:** To je čudno, nikad gore. Pošašavila je klima. A ja čekam, sav nervozan, da već jednom stigne zima.

(*I on čučne pokraj cvjetića, klima glavom i prima se rukama za glavu.)*

**CVJETIĆ**: Tek će siječanj! Tako toplo! Priroda se cijela budi. Čula sam gdje netko reče da su za sve krivi ljudi. Iz pozadine kao da se čuje šum stabala.

**STABLA:** Šššššš! Ima nade, ima nade!

**DJEVOJČICA**: *(Trgne se.)*Tko se čuje? Tko to zbori? K'o da potok sad žubori!

 **STABLA**:*(Malo glasnije.)*Ima nade, ima spasa!

**MEDO:***(Trči do stabla. Leđima ih gurka, trese.)*Onda reci, progovori! Vidiš da nas briga mori!

**PRVO STABLO**: Želite li hladnu zimu, puno snijega i veselja?

**DRUGO STABLO**: Vratiti baš sve na staro, vidim da je žarka želja.

**DJEVOJČICA**: Bit ću dobra, sve ću dati za pahulja let na barem pet-šest sati!

**STABLA:** Onda dobro, pođi djeci pa im sada ovo reci:

**PRVO STABLO:** Vitka stabla neka sade...

**DRUGO STABLO**: ...iz potoka smeće vade.

**PRVO STABLO**: Manje vožnje u autu,...

**DRUGO STABLO**: ...zdravije je trčanje po putu.

**MEDO**: Djevojčice, ti poteci, u svom kraju ovo svima reci.

*(Obraća se cvijetu.)*

A mi, hajdmo
zimu tražit'.
Nadamo se da će naše
isprike uvažit'.

Dječak i zima

**DJEČAK:**
''Čije je to cvijeće i grančice
rascvjetano po prozorima?''

**ZIMA:**''To je, dječače, moje cvijeće
i moje grančice.''

**DJEČAK:**
''Pravo si cvijeće po vrtovima,
zimo, ledenom rukom smakla,
sad ga pokušavaš nacrtati
na ova gola prozorska stakla!''

**ZIMA:**
''Pogledaj dječače, vrtove, polja,
krovove, ceste i grad stari -
svud je cvijeće kud pogledaš,
čak sam rascvala i mrtve stvari.''

**DJEČAK:**''Eh, zato, zimo, kad bih mogao
po tom cvijeću trčati bos,
ali od mirisa tvog cvijeća
meni se mrzne nos.

A i ptice si protjerala
u daleke zemlje južne,
a ove što su ovdje ostale
i ne pjevaju jer su tužne.''

**ZIMA:**''Zato, dječače, mjesto pjesama
što ih cvrkuću male ptice
ja sviram mnogo snažniju pjesmu
kroz gole grane i kroz žice.''

**DJEČAK:**''Slušam ja, zimo tvoju pjesmu
kad se snježni vihor ruši,
ali od njenog hladnog zvuka
meni se mrznu uši.''

*Igrokaz  u  4 slike*

**LICA**: Veliki patuljak

7 patuljaka - Darovi

Glasnik

Prva djevojčica

Druga djevojčica

*Kratak sadržaj: U prednovogodišnje vrijeme, patuljci - pomoćnici Djeda Mraza - pripremaju se za podjelu darova djeci. Razgovaraju o tome kako su djeca zaboravila da je smisao Nove godine u darivanju ljubavi, a ne skupih poklona. Uz pomoć neobičnih darova stvorenim domišljatošću Djeda Mraza, kroz likove dviju djevojčica, igrokaz nas podsjeća da je najdragocjeniji dar ljubav i radost zajedništva.*

**PRVA SLIKA**

*(Patuljci stupajući u koloni ulaze na scenu. Predvodi ih jedan patuljak.koji izgovara tekst. U ritmu izgovorenih stihova, patuljci vježbaju. Potom se ispruže po podu.)*

 **VELIKI  PATULJAK:**

LIJEVA, DESNA, JEDAN, DVA,

SVI STUPAJTE KAO JA!

LIJEVA, DESNA, JEDAN,DVA,

POČINJE GIMNASTIKA!

RUKE GORE, RUKE DOLJE,

MOŽE BRŽE, MOŽE BOLJE!

U ZRAK PRVO TI SE PRUŽI,

PA PO ZEMLJI SE IZDUŽI!

*(Svi liježu na tlo.Uspravljaju se u sjed jedan po jedan, izgovarajući svoj tekst.)*

    **1. PATULJAK***(glasno):*

E JA VIŠE NE MOGU!

**2. PATULJAK***(prkosno):*

A JA VIŠE NE ĆU!

**3. PATULJAK***(otežući):*

UMORAN SAM KAO DA SAM PRENOSIO VREĆU...

**4. PATULJAK***(cmizdravo, tresući rukama pred sobom):*

RUKE ĆE MI OTPASTI!

**5. PATULJAK***(žaleći se, hvata se za glavu):*

MENE BOLI GLAVA!

**6. PATULJAK***(pokazuje na stomak):*

SAD SAM BAŠ OGLADNIO!

**7. PATULJAK***(zijevajući):*

A MENI SE SPAVA!

**VELIKI PATULJAK:**

VJEŽBICE NAM POMAŽU

DA BUDEMO JAČI.

Nova godina JE PRED VRATIMA!

ZNATE ŠTO TO ZNAČI!

*(Patuljci ustaju izgovarajući svoj tekst.)*

**1. PATULJAK**:

SVAKOM DOBROM DJETETU

DAR ODNIJETI TREBA.

**2. PATULJAK**:

JER -  SVA DJECA ČEKAJU

STAROG MRAZA DJEDA!

**3. PATULJAK**:

VEĆ JE STAR I BOLESTAN.

**SVI PATULJCI:**

POMOĆI MU TREBA!

**4. PATULJAK**:

JA SE NA TU DJECU

VEĆ POMALO LJUTIM!

POSTALA SU... NEKAKO...

MA,... BOLJE DA ŠUTIM!

**SVI PATULJCI**: *ponavljaju tekst 4.patuljka*

    **5. PATULJAK**:

SVE NEŠTO IZMIŠLJAJU,

SKUPE STVARI ŽELE.

**6. PATULJAK:**

DAROVIMA MALIM

BAŠ SE NE VESELE!

**7. PATULJAK:**

A SITNICE, ZAPRAVO,

ŽIVOT LJEPŠIM ČINE!

**4. PATULJAK**:

MENE TO SVE VIŠE

ŽALOSTI I BRINE...

**SVI PATULJCI** *(odlazeći, zamišljeno ponavljaju):*

MENE TO SVE VIŠE

ŽALOSTI I BRINE...

**DRUGA SLIKA**

*( Na scenu ulazi glasnik,u rukama nosi veliki proglas Djeda Mraza)*

**GLASNIK:**

TRATA - RATA - TATA - RA,

NEK´ SE ČUJE, NEK´  SE ZNA!

NEK´ SE ČUJE,  NEK´ SE ČUJE,

DJED MRAZ PORUČUJE!

DJED MRAZ SVIMA JAVLJA:

STAR SAM VEĆ I SLABA ZDRAVLJA,

PA SAM STOGA RAZMISLIO

I OVOM SE DOMISLIO:

DAROVI ĆE NEOBIČNI

DO DJETETA SVAKOG DOĆI,

AL´  IH IPAK VIDJET´  NEĆE

SVAKO DIJETE MOĆI.

U NJIMA ĆE DOBRA  DJECA

PREPOZNATI PRAVO BLAGO,

A NESKROMNOJ DJECI

NEĆE BITI DRAGO!

DAROVI SU VEĆ NA PUTU.

U DOMOVE SADA KREĆU.

POZDRAVLJA VAS DJED MRAZ

I ŽELI VAM SVAKU SREĆU!

*(Čuje se glazba "Zvončića", glasnik odlazi sa scene.)*

---------------

**TREĆA SLIKA**

*(Scena ima izgled sobe.Uza zid stoje darovi - kutije u šarenim omotima. Na scenu dolazi djevojčica plešući na melodiju zvončić, pjevajući podrugljivo.)*

**PRVA (OHOLA) DJEVOJČICA:**

ZVONČIĆI, ZVONČIĆI, DOSADNI STE VI,

MENE ZANIMAJU SAMO DAROVI!

NOVA GODINAJE BEZVEZNA, KAO SVAKI DAN,

SAMO UZ DAROVE BIT ĆE RADOSNA!

*(Prilazi darovima i razgleda ih.)*

O, DAROVI SU STIGLI!

JEDVA ČEKAM DA VIDIM NOVO RAČUNALO, BICIKL I ODJEĆU!

JA,NARAVNO, IMAM I RAČUNALO I BICIKL, A I ORMAR MI JE PREPUN ODJEĆE!

ALI, VIDJELA SAM U KATALOGU ONE POSVE NOVE, A JA MORAM IMATI SVE ŠTO SE TEK POJAVI U TRGOVINI!

PA KAD SJEDNEM NA NOVI BICIKL, U ODJEĆI KOJU NITKO OSIM MENE NEMA, JER JE UŽASNO SKUPA, SVI U RAZREDU POPUCAT ĆE OD ZAVISTI!

SAD MORAM ČEKATI PONOĆ. KAKVA GLUPOST!

MA, BAŠ ME BRIGA! ZAVIRIT ĆU U DAROVE!

IONAKO SU ZA MENE!

DA VIDIM... TU JE SIGURNO RAČUNALO...

*(Zaviruje u kutiju)*

PRAZNO!

BAŠ ČUDNO!

TO JE SIGURNO NEKA ŠALA.

POGLEDAT ĆU U DRUGU KUTIJU.

NI OVDJE NEMA NIČEGA!

*(Pretražuje od kutije do kutije.)*

I OVA JE PRAZNA... I OVA... I OVA... SVE SU PRAZNE!

GLUPI DAROVI! VAN! *(Izbacuje kutije, gura ih nogom.)* IDITE VAN... VAAAN!!!

*( Izlazi sa scene.)*

**ČETVRTA SLIKA**

*(Na sceni je stol, neokićena jelka  i kutija s nakitom. Ulazi djevojčica, stavlja na stol stoljnjak.)*

   **DRUGA DJEVOJČICA:**

KAKO SE RADUJEM NOVOGODIŠNJIM PRAZNICIMA!

TADA JE CIJELA PORODICA NA OKUPU.

POMOGLA SAM MAMI POSPREMITI SOBU, A NAVEČER ĆEMO ZAJEDNO KITITI JELKU.

POĆI ĆEMO NA POLNOĆKU.NAJLJEPŠI MI JE TRENUTAK KADA JEDNI DRUGIMA PRUŽIMO RUKE I ZAŽELIMO MIRNA BOŽIĆ SE SVI LJUDI VOLE I JEDNI DRUGIMA SVE OPRAŠTAJU.

*( Ulaze sva djeca u kostimima darova i okruže djevojčicu.)*

GLE, KOLIKO DAROVA!

ODAKLE SU SE STVORILI?

**PRVI DAR:**

TI SI NAS DOZVALA SVOJIM LIJEPIM RIJEČIMA.

**DRUGI DAR:**

GOVORILA SI O LJUBAVI...

**TREĆI DAR:**

...O MIRU...

**ČETVRTI DAR:**

...O PRIJATELJSTVU...

**PETI DAR:**

MENE SI JAKO RAZVESELILA!

**ŠESTI DAR:**

A MENE SI SKORO RASPLAKALA.

**SEDMI DAR:**

U IME SVIH NAS ŽELIM TI SREĆU!

**SVI DAROVI ZAJEDNO:**

SRETNA NOVA GODINA!

 **PRVO DIJETE:**

SVE SMO OVO IZMISLILI,

AL´  BI STVARNO MOGLO BITI!

 **DRUGO DIJETE:**

PRIJE NEGO ŠTO ZAŽELIŠ

TREBA DOBRO RAZMISLITI!

**TREĆE DIJETE**:

VELIKE I SKUPE STVARI

NE DONOSE UVIJEK SREĆU!

**SVI ZAJEDNO:**

LJUBAV, MIR I PRIJATELJSTVO

NOSE SREĆU OD SVEG VEĆU!

Kraj

**Snjegović i pingvin**

**PINGVIN:**

Pozdravljam te prijatelju

reci meni ti

ima li kod tebe

kakvih novosti?

**SNJEGOVIĆ:**

Ovaj cijeli dan

jako mi je dosadan.

**PINGVIN:**

O, stvarno izgledaš

malo nesretan.

**SNJEGOVIĆ:**

Stalno stojim tu na snijegu

gdje baš nikog nema,

na visokom ovom brijegu

samo mi se drijema.

**PINGVIN:**

Hajdemo na skije brze

spuštat se niz brijeg,

tada bit' će zabavan

ovaj bijeli snijeg.

**SNJEGOVIĆ:**

Al' ne mogu nigdje dalje

od ovoga mjesta,

daleko su kuće, djeca

i široka cesta.

PINGVIN:

Tebi treba igre, smijeha

pa smislit ću stoga nešto,

tako da nam opet budeš

nasmješeni snješko.

(Pingvin odlazi)

**SNJEGOVIĆ:**

Odkad otiš'o je pingvin taj

vrijeme sporo prolazi,

gledam sada u daljinu

i vidim ga, vidim dolazi.

**PINGVIN:**

Evo stižu dječica

radosno na brijeg,

nose svoje saonice

kroz duboki snijeg.

**SNJEGOVIĆ:**

Baš će biti lijepo

kad svi stignu tu,

pjevat ćemo zato

pjesmu veselu!

***NOVA I STARA GODINA***

*Likovi*:voditelj Ledenko Zimić,Stara godina, Nova Godina, Djed BOžićnjak ,pahuljice

TV spiker: Draga djeco, dragi odrasli, dobra večer želi vam ekipa naše i vaše televizije.Svi vi draga djeco jedva čekate dolazak Djeda Božićnjaka, zar ne?ON pakira poklone koje će vam donijeti. Veselimo se, veselimo se! A sada dragi gledaoci, našeg dragog gosta, bolje rečeno gošću predstavit će vam svima dobro poznati i dragi voditelj Ledenko Zimić!!

*Spiker odlazi ,a Zimić dolazi.*

LZ: Dobra večer, gutn abend, bona sera želim svima i iznenađenje za večeras.

*Pokazuje prema tajanstvenj osobi koja je okrenuta leđima i u tom se trenutku okreće .*

Dobra večer, gospođo Stara godino! Dobro došli u našu emisiju!Recite kako se osjećate sada kad odlazite?Imate li neki savjet koji bi koristio vašoj nasljednici Novoj godini?

SG: ( *uvrijeđeno* )Tko kaže da odlazim? I nemojte vrijeđati, nisam ja tako stara (podiže glavu) Koliko sam vremena provela u salonu za uljepšavanje, na plastične operacije...Gdje su mi bore?Nema ih. Da li mi je kosa sijeda?Nije! Pa što još hoćete?!

LZ: Ali kako da vam kažem... vaše vrijeme je isteklo. Dolazi Nova godina.

*tiho*

SG: To ćemo još vidjeti: Ne dam se ja baš tako lako! A uostalom ( umiljato i) navikla sam na vas: Prznajte nisam bila tako loša, zar ne ?!

LZ: Ali, madam, ne može to tako, svi znaju da stara godina ustupa mjesto novoj godini. Sjećate se, i vi ste bili Nova,sjećate se kakav smo vam doček priredili?

SG: Sjećam se naravno da se sjećam ( razdragano) To je bilo nezaboravno ( ustaje veselo ,a onda sjeda tužno) A sada jedva čekate da odem- to nije fer ( ustaje i odlazi).

LZ: (gleda za njom ) Hvala što ste bili naš gost!I tako dragi gledatelji za nekoliko trenutaka u naš studio ući će Nova godina! Evo samo što nije došla!( gleda na sat, postaje nervozan , gleda uokolo) Samo što nije....sad će ona. Budite strpljivi dragi gledatelji.

( čuje se vika )

Muški glas:Ali, nema smisla!

Ženski glas:Što ima smisla ( viče) Na što sliči ova haljina? Zar da se u ovom pokažem?Znam ja čije je ovo maslo... one...one, Stare godine! Hoće da mi sve pokvari ,ali neće, ne, divljakuša.I ne treba mi haljina,... mogu ja i bez nje... snaći ću se ja !

( ulazi u studio omotana u šal,smiješi se ,Ledenku maše publici )

NG: Čao svima, i dobro vam došla, ovaj model koji nosim možete kupiti u Supernovi!

LZ: O tako mi je drago što vas vidim!( ljubi joj ruku) I gledatelji se raduju,naravno.A sad bih vas zamolio da nam kažete što ste nam pripremili.

NG: O da, sa zadovoljstvom( vadi iz torbe papire koji joj ispadaju iz ruke- čita)Snijeg, vjetar, kiša,pa opet snijeg,malo hladno, malo toplo, pet jaja, 25 dg sećera ,majko moja, što je ovo...izvinite...(uzima drugi papir)A evo, grmljavima, kiša ,suša, bijela kratka bunda, bijele čizmice... ( Viče) E, pa što je ovo, tko mi je izmiješao izviješće i planove ( viće ,lupa nogama o pod) Znam, ja dobro znam ... ona stara vještica, znate koja... neću ni ime da joj izgovorim.

( umiljato)

Gosodine Ledenko ,hvala što ste me pozvali bilo mi je lijepo s vama, ali žurim, znate snimanja, gostovanja , ... ( odlazi)

LZ: Ali ,ljudi što je ovo ( hvata se za glavu)Stara neće da ode , a Nova se ponaša poput holivudske zvijezde.....

( utvaraju se vrata i ulaze pahuljice plešuć,i a među njima je jedan čovjek)

LZ: Gospodine tko ste vi?

G: Zar ne vidiš ovo su pahuljice ,a ja sam Djed Božičnjak. Pozvao si Staru i Novu godin,u a mene si zaboravio. I ti si mi neki poznati i priznati voditelj.

LZ: Znaš , ne sličiš mi ti baš na Djeda Božičnjaka:Gdje su ti bijeli brkovi i biljela brada, sanjke i pokloni?

DB: Obrijao sam bradu i brkove, ofarbao kosu:Kakve sanjke? U 21. s.t ja da se vozim u sanjkama? A pokloni? E pa vidiš tu je pošta, spakiram poklone, napišem adresu i to je to.Slikaju me, ja se smijem i svima lijepo.

ZL:Hvata se za glavu, hvata se za srce, pozlio mu je. Sjeda na stolicu.Pahuljice pjevaju i vrte se oko njega i Djeda Božićnjaka.

Dolaze Stara i Nova godina zajedno držeći se za ruku i zajedno govore:SRETNA NOVA GODINA!